Kapɔ́ti
Kapɔ́tí (capote tǒ préservatif na lifalansé) ezalí linono na lilusú lokóla sáki mpɔ̂ na kokɔ́tisa nsɔ́ka ya mobáli. Elátamaka mpɔ̂ na kokébisa bokɔnɔ bwa SIDA mpé bokɔnɔ bosúsu bwa kosíbana.
Ntángo ya botámboli ya mwǎsí na mobáli : káka ndé ekanga ekokí ekopekisa ngɛngɛ ya Sida. Tokokí kosómba ebáteli na bisíká biyíké : esíká batɛ́kaka nkísi, makáyá tǒ masanga.
Ebáteli ekopekisa nzóto na bísó ekɔ́tɔ VIH, mpé ezwa bokɔnɔ boye bozwamaka ya mwǎsí na mobáli. Ebáteli ekopekisa mpé mwǎsí azwa zémi ntángo alingí tɛ́.
Bolámu bwa ekanga bozalí na ntembe tɛ́.
Ebáteli mɔ̌kɔ́ okoláta yangó káka mbala mɔ̌kɔ́. Tángá malámu mpé landa mibéko mpɔ̂ ya kosálela yangó.
[kokoma] Ndéngé ya koláta
Ndéngé ya koláta mpé kosálela :
- Fungola malámu ekanga. Kébá, manzáka, mǐno to elɔ́kɔ ínso epasola yangó tɛ́.
- Ntángo okotíya ekanga, fíná na nsɔ́ngɛ́ tǒ ebandeli na yangó, mpɔ̂ ya kobímisa mopɛpɛ mozalí na káti.
- Láta ekanga na esíká ya kimbobalitii na nsúka. Sɔ́kí efungwamí malámu tɛ́, lóbá olatí yangó na ngámbo ya mabé ; bwáká yangó, mpé látá mosúsu.
- Bímá nɔkí ǒ nzozo ya moníngá nsima ya bosopi máyi; bímisa ekanga na ndéngé máyi masopana tɛ́, símbá ekanga na nsúka mpé línga yangó.
- Nsima ya bolongoli ekanga, bwáká yangó na ekɔlɔ́ ya bosɔtɔ tǒ fulu.
Esɛ́ngámí kotíya ekanga na bisíká bya mwâ mpío mpé ya koyóma, esíká mwinda tǒ móyi makási mozángí, mpámba tɛ́ ekobéba.
sot_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn